Un bărbat de 59 de ani, din Novaci, bănuit de săvârșirea infracțiunii de furt, a ajuns ieri în arestul IPJ Gorj.
În urmă cu o zi, polițiștii au fost sesizați de un localnic, cu privire la faptul că tatăl său, 65 de ani, a pierdut portofelul, în parcarea unui magazin din oraş. Bunul a fost găsit și luat de o persoană de sex masculin. Din primele cercetări efectuate de polițiști s-a stabilit faptul că persoanei vătămate i-a căzut, din buzunar, portofelul, în care se afla suma de 800 lei, lângă roata autoturismului său.
După aproximativ două minute o persoană de sex masculin, a ridicat portofelul a verificat conţinutul şi a continuat deplasarea către uşa de acces în incinta magazinului. Bărbatul a fost identificat de polițiști, iar portofelul și suma de bani au fost restituite deținătorului.
CITEȘTE ȘI: Tragedie din cauză că au mâncat pește macrou